b'\n_START_ARTICLE_\nAlopecia universalis\n_START_PARAGRAPH_\nAlopecia universalis yra organizmo autoimuninis sutrikimas, d\xc4\x97l kurio plaukai neauga ant viso organizmo (tiek galvos srityje, tiek ir gaktoje, pa\xc5\xbeastyse). Tai vienas i\xc5\xa1 retesni\xc5\xb3 Alopecia areata (liet. \xc5\xbeidininis nuplikimas) tip\xc5\xb3. Paprastai Alopecia universalis i\xc5\xa1sivysto i\xc5\xa1 kit\xc5\xb3 \xc5\xbeidininio nuplikimo tip\xc5\xb3. U\xc5\xbesienio praktikoje \xc5\xa1i liga laikoma jauno am\xc5\xbeiaus \xc5\xbemoni\xc5\xb3 liga. Da\xc5\xbeniausiai pirmieji \xc5\xbeidininio nuplikimo simptomai pasirodo dar paauglyst\xc4\x97je ar vaikyst\xc4\x97je. Naujausi Nacionalinio Alopecia Areata Fondo (angl. National Alopecia Areata Foundation, \xc5\xber. \xe2\x80\x9eNaudingos nuorodos\xe2\x80\x9c) tyrimai teigia, kad \xc5\xa1i liga yra geneti\xc5\xa1kai paveldima, ta\xc4\x8diau tam, kad pasireik\xc5\xa1t\xc5\xb3 simptomai, turi b\xc5\xabti ir tam tikras i\xc5\xa1orini\xc5\xb3 veiksni\xc5\xb3 veikimas.'